క్రికెట్? నువ్వు ఇంక మేలుకోవాలి.
మేము ఎంత కృషి చేసినా,
పెరిగిపోతున్న ప్రపంచ ఉష్ణోగ్రతల్ని తగ్గించడానికి ఇంకా శ్రమిస్తునే ఉన్నాం.
ఈ క్లిష్టమైన పరిస్థితి మళ్లీ మామూలు కావడం అసాధ్యం,
అందుకే మీ మిషన్ అత్యంత కీలకమైనది.
-గుడ్ మార్నింగ్. -గుడ్ మార్నింగ్, బగ్.
హేయ్, క్రికెట్.
పర్యావరణ వ్యవస్థని ఇక్కడ సృష్టించడంలో మీ చక్కని పనితీరుని ఇలాగే కొనసాగించండి.
భూగోళం మీ మీదనే ఆధారపడి ఉంది.
మానవాళికి మీరు ప్రాణదాతలు. 1.5 ఉష్ణోగ్రతల లక్ష్యాన్ని సజీవంగా ఉంచండి.
కౌసిన్యు నిష్క్రమణ.
జనం ఎందుకు ఒకరికొకరు సహకరించుకుని గ్లోబల్ వార్మింగ్ ని ఆపరు?
అది అంత సుళువు కాదు.
చాలా ప్రాంతాలు చమురు మీద ఆధారపడి ఉన్నాయి, ఆ చమురుని మండించడం వల్ల భూమికి హాని జరుగుతోంది.
మంచి విషయం ఏమిటంటే, ఈ విషయంలో మనం కొద్దిగా పురోగతి సాధించాం.
మట్టిలో మొక్కలు పెంచడం. త్వరలో నీటిని కూడా కనుగొనబోతున్నాం.
మనం ఎంత త్వరగా అది సాధిస్తామో, అంతే త్వరగా మనం ఒకసారి సందర్శించి రావచ్చు.
మీ ఇద్దరినీ ప్రేమిస్తున్నాను,
కానీ ఇప్పటికే రెండు క్రిస్మస్ పండుగలు, ఒక హాలోవీన్ గడిచిపోయాయి.
ట్రిక్ ఆర్ ట్రీటింగ్ ని మిస్ అవుతున్నా.
నేను ఆకుల్ని, ఆకురాలు కాలాన్ని మిస్ అవుతున్నాను.
నేను కూడా.
అయితే, మీరు ఉద్వేగంగా ఉన్నారా?
దేని గురించి?
మన ఇంటి అతిథులు. మొట్టమొదటి సందర్శకులు.
మన కమ్యూనికేషన్ల వ్యవస్థ ద్వారా నిన్న రాత్రి కేసీ పేరెంట్స్ తో మాట్లాడాను.
వాళ్లు రేపు ఆరు గంటల కల్లా ఇక్కడ ఉంటారు.
మన ఏకైక ఫ్రెండ్ మన గదిలోకి
హాలోగ్రామ్ రూపంలో ప్రత్యక్షమైతే మనకి ఎలా ఉంటుందో తెలుసా?
నేను హై ఫైవ్ ఇవ్వచ్చు. నిజంగా ఇచ్చే హై ఫైవ్ మాదిరిగా.
హేయ్. గతంలో మన ఇంట్లో తయారు చేసే విధంగా, బహుశా మనం కూడా
కొన్ని చాక్లెట్ చిప్ కుకీస్ తయారు చేయాలి అనుకుంటా.
మనకి మళ్లీ సరుకులు వచ్చేది తొమ్మిది నెలల తరువాతే.
ఇప్పుడు మన దగ్గర ఉన్న చాక్లెట్ అంతా కుకీస్ చేయడానికి వాడాలంటావా?
-అవును. -సరే. ఇంక మనం వెళ్లాలి.
వ్యర్థ పదార్థాల ప్రక్రియ ప్రారంభం.
వేస్ట్ ప్రోసెసర్
నేను చెప్పేది ఏమిటంటే, మనం గనుక మొత్తం చాక్లెట్ వాడేస్తే,
మిగతా వాటి కోసం ఇంకేమీ మిగలదు.
ఖర్జూరా నట్ కుకీ బార్స్ చేద్దామా?
అమ్మా, తొమ్మిది నెలలుగా నేను కుకీస్ తినలేదు.
వాటిని భద్రపరుస్తున్నాం కానీ సిల్లీగా ఆలోచిస్తున్నాం.
భద్రపర్చడమే ముఖ్యం.
చాక్లెట్ కూడా అంతే.
హేయ్, చిన్నబ్బాయ్. నీకు కూడా కుకీ అంటే ఇష్టం కదా.
తేనెటీగల పని ఆగిపోకుండా చేసినందుకు ఇది ఒక కుకీని గెలుచుకుంది అనుకుంటా.
డ్రోన్స్ సాయం చేస్తున్నాయి. కానీ మనకి నిజమైన తేనెటీగలు అవసరం.
-తేనెటీగలు లేకుండా… -పోలినేషన్ ఉండదు.
పోలినేషన్ లేకపోతే, భూమి మీద మూడొంతుల ఆహార సరఫరా ఆగిపోతుంది.
ఒక చిన్న అంశం కూడా మన పర్యావరణం మీద పెద్ద ప్రభావాన్ని చూపించగలదు.
మనం ఇక్కడ చేస్తున్నదంతా మన ప్రజలు చూడాలని కొన్నిసార్లు అనిపిస్తుంది.
ఏదో రోజు వాళ్లు చూస్తారు.
పెద్ద సంఖ్యలో కుటుంబాలు మనలాగ ఇలాంటి ఆవాసాలలో నివసించడాన్ని ఒకసారి ఊహించుకో.
ఒక లైఫ్ బోట్. ప్రతి రోజు ఒకే రకంగా ఉండే లైఫ్ బోట్.
కానీ రేపు మాత్రం ఎప్పటిలా ఉండదు.
రేపు మాత్రం అలా ఉండదు.
జనాన్ని కలుసుకోవడం బాగుంటుంది.
నువ్వు ఏం డ్రెస్ వేసుకోబోతున్నావు?
ఇదే, అనుకుంటా.
వద్దా? అయితే నా కోసం ఏదైనా డ్రెస్ నువ్వే ఎంపిక చేస్తావా?
ఖచ్చితంగా.
-ఈ ఇల్లు పూర్తిగా ఛార్జ్ అయి ఉంది. -ఆక్సిజన్?
పర్యావరణ వ్యవస్థల చెక్.
-వాతావరణం బాగుంది. -ఈ రోజు కంట్రోల్స్ తీసుకోవడానికి రెడీగా ఉన్నావా?
నా ఫ్లయిట్ ప్లాన్ నాకు ఉంది. అదరగొట్టడానికి నేను రెడీ.
గరిష్ఠ ఎత్తు 300 మీటర్లుగా నిర్ణయించాం. ప్రయోగానికి అనుమతి కోరుతున్నాం.
అనుమతి మంజూరు.
లిఫ్ట్ ఆఫ్ ప్రారంభమైంది.
సోలార్ ప్యాన్సెల్ మీద ఇసుక శుభ్రం చేయబడింది.
హ్యాబిటాట్ వ్యవస్థ బాగుంది.
హాయ్, అమ్మా.
కమ్యూనికేషన్స్ టవర్ పని చేస్తోంది.
ల్యాండింగ్ పూర్తయింది.
బాగా చేశావు, మేవరిక్.
ఎవరు?
స్కూలులో బాగా చదువుకో, క్రికెట్. నిన్ను ప్రేమిస్తున్నాము.
నక్షత్రాల్లోకి వెళ్లి తిరిగి వస్తాము.
డీప్రెజరైజేషన్ మొదలైంది.
అప్రమత్తం. బే డోర్స్ తెరుచుకుంటున్నాయి.
శుభోదయం, డిగ్బీ.
నాకు చీజ్ బర్గర్ ఇంకా ఫ్రైస్ అందించు, సరేనా?
సరే. ఇప్పుడు వెళ్లి పక్క దుప్పట్లు సర్దు.
సరే, మనం ఎక్కడ విడిచిపెట్టామో అక్కడి నుండి ప్రారంభిద్దాం. థొరో దాగుడుమూతల ఆట ఆడుతున్నాడు…
ఒక హూటింగ్ లూన్ పక్షితో.
ఎవరైనా చెప్పగలరా? అది గుడ్లగూబ కాదు, కానీ…
-చెప్పు? -ఒక హూటింగ్ లూన్ పక్షి.
వాళ్లకి మన మాటలు వినిపించవు. ఇది రికార్డ్ అయి ఉంది.
-నాకు తెలుసు, కేసీ. అలవాటయిపోయింది. -మంచిది.
సరే, అతను ఆ పెద్ద నగరాన్ని వదిలి అడవిలో ఒక పాడుబడిన క్యాబిన్ లో నివసిస్తూ
ఉడుతలు, పిట్టలు ఇంకా వాల్డెన్ లోని చీమలతో కలిసి జీవనం సాగిస్తుంటాడు. ఇప్పుడు…
-కనీసం అతని దగ్గర చీమలైనా ఉన్నాయి. -ఇంకా ఒక నీటి మడుగు.
ఇంకా ప్రకృతి.
చీమల కోసం నేను ఏదైనా చేస్తాను. నాకు సాలీడు పురుగులు అంటే చిరాకు కానీ కనీసం అవి ఉన్నా ఫర్వాలేదు.
ఆగు.
టి - నువ్వు ఏలిష్ బర్త్ డే పార్టీకి వెళ్తున్నావా?
ఏలిష్ అందమైన బర్త్ డేని నేను మళ్లీ మిస్ అవుతున్నాను.
ఆపకుంటే మేలు. వాళ్లు మన క్లాసుల్ని పరిశీలిస్తుంటారు, క్రిక్.
ఖచ్చితంగా.
అయితే, విచిత్రంగా ప్రవర్తించే మా నాన్నని, అత్యుత్సాహం ప్రదర్శించే మా అమ్మని
రేపు కలవడానికి నువ్వు సిద్ధమేనా?
పూర్తిగా. నీ బేస్ బాల్ గ్లోవ్, నీ రోలర్ స్కేట్స్ ఇంకా నీ సీక్వెన్సర్ తీసుకురా.
మన టాలెంట్ షో కోసం మనం పాట రికార్డు చేయాలి.
మనకి టైమ్ పరిమితంగా ఉంటుందని మా నాన్న చెప్పాడు.
మా ఆక్సిజన్ సప్లయ్ తగ్గడం మాకు ఇష్టం లేదు.
అవును, కానీ నాలుగు గంటల పాటు మనం చాలా సరదాగా గడపచ్చు. అది చాలా అద్భుతంగా ఉండబోతుంది.
అయితే, శీతాకాలం వస్తోందన్న మాట,
దీనితో తీవ్రమైన వాతావరణం నుండి అడవిలోని ఆ పాడుబడిన క్యాబిన్
అతనికి రక్షణ కల్పిస్తోంది.
మీ అమ్మకీ నాకూ ఈ రోజు రోవర్ లో ఒక కీలకమైన సంఘటన జరిగింది.
భూమి మీదికి వెళ్ళడానికి ఏదైనా వార్మ్ హోల్ కనిపించిందా?
మార్స్ గ్రహం నేల కింద నీటి ప్రవాహం ఉందని మేము దాదాపు ఖరారు చేయగలిగాం.
మా ప్రయోగనౌక ఆ గ్రహంలో దాదాపు కిలోమీటరు లోతుకు వెళ్లింది.
అక్కడ గనుక భూగర్భ సరస్సు ఉంటే, అది మొత్తం పరిస్థితిని మార్చేస్తుంది.
మన మానవాళికి అవసరమైన మూలవనరు అది.
సూక్ష్మ జీవులు, మార్స్ సముద్రం, ఇవన్నీ అక్కడ మనుషులు నివసించడానికి అవసరమైనవి.
సరే, ఈ రోజు స్కూల్ లో ఎలా గడిచింది?
బాగుంది.
నువ్వు, కేసీ కలిసి రూపొందిస్తున్న ఆ పాట ఎలా వస్తోంది?
రేపు అతని పని పూర్తయ్యాక మేము ఆ పాటని రికార్డు చేయబోతున్నాము.
నీకు శ్రోతలు కావాలా?
వద్దు.
-ఓహ్, ఇలా చూడు. -క్రికెట్.
వాతావరణ హెచ్చరిక.
వెదర్ రోవర్ ఒక తుపానుని గమనిస్తోంది.
ఇది ఏ క్యాటగిరీలో చిన్నది. ఇక్కడికి దాదాపు 14 గంటల్లో వచ్చే అవకాశం ఉంది.
ఈ ఇసుక తుఫాను సర్దుమణిగే వరకూ కేసీ, అతని కుటుంబం
ఇక్కడికి తమ సందర్శనని వాయిదా వేసుకుంటే మంచిది.
ఆ తుపాను వెళ్లిపోయాక మన ఇల్లు ఎలా ఉంటుందో చూసి, అప్పుడు వాళ్ల రాకని మళ్లీ షెడ్యూల్ చేద్దాం.
ఎంత కాలం?
-బగ్, అది చాలా అంశాల మీద ఆధారపడి ఉంటుంది… -ఎంత కాలం?
మూడు వారాలు. బహుశా రెండు.
నాకు కావలసిందల్లా నా ఫ్రెండ్ తో కొద్ది గంటలు గడపడమే.
అది చాలా పెద్ద కోరిక అంటారా?
మనం పూర్తిగా వేరే గ్రహం మీద ఉన్నాం, అయినా వాతావరణం మనకి అడ్డం పడుతోందా?
నిజంగానా?
-సారీ, క్రికెట్. -సారీ.
అవును. నేను కూడా.
సరే. టెక్నికల్ గా ఇది వాళ్ల తప్పు కాదన్న విషయం నీకు తెలుసు.
నా ఉద్దేశం, మనం కొన్ని నెలలుగా ఈ పని గురించి కష్టపడుతున్నాం.
ఇంకో రెండు వారాలు పడితే ఏంటి నష్టం?
వాతావరణ మార్పు కోసం ఎవరో ఒకరు ఏదో చేస్తున్నారని
ప్రజలు ఎంత ఆశపడుతున్నారో నీకు తెలుసా?
కానీ, అది ఎవరో కాదు, మనమే.
కానీ కొన్నిసార్లు నేను వేరెవరిలాగో ఉండాలనుకోను.
నేను ఒప్పుకుంటాను.
ఇప్పుడు మనం ఆ టాలెంట్ షో ని మిస్ కాబోతున్నాం. అది మరో రెండు రోజుల్లో ఉంది.
మనం ఇప్పటికీ వేరువేరుగా రికార్డు చేయచ్చు.
మనుషులు ఈ పాటికి భూమిని ముక్కలు చేసి ఉండరని ఆశిస్తాను.
-అందుకు ఎంతో సమయం లేదు. -బహుశా అది నిజం.
సరే. నేను ఆ పదాలను ఇలా స్వరపరిచాను. వింటావా?
వాయించు.
ఒక ఒంటరి గ్రహంలో హాలోగ్రామ్స్ మాదిరిగా, మేము కేవలం నాట్యమాడే కిరణాలం
నువ్వు ఉన్న చోటనే ఉంటూ నా చేతిని అందుకోగలవు
నా చేయి పట్టుకో మనం విశ్వం అంతా పరిగెడదాం
ప్రతిధ్వనుల మాదిరిగా, ఎప్పటికీ విడిచిపెట్టకు
వంద మిలియన్ మైళ్లు
చిరునవ్వు కంటే మరింత అందంగా
నేను కొద్దిసేపటిలో అక్కడికి వస్తాను
మనం నిండు చందమామని తదేకంగా చూస్తూ ఎవరూ లేని ఏకాంతంలో నువ్వూ నేనూ గడపచ్చు
ఆ వెలుగులో, మనం కూడా మెరుస్తాం
ఆగు, మనం బంగారు వన్నె గలవాళ్లం
హేయ్, బాబు. నువ్వు వస్తున్నావా?
నేను కొద్దిసేపట్లో వచ్చేస్తాను.
నేను వెళ్లి మా నాన్నతో చెస్ మ్యాచ్ ఆడాలి. అది ప్రతీకార మ్యాచ్.
గుడ్ నైట్ చెప్పడం మర్చిపోవద్దు.
నేను మర్చిపోను.
టవలెట్ రేషన్
గుడ్ నైట్, ఫ్రెండ్.
ఈ రోజు ఇంటి పనులు చేస్తున్నందుకు థాంక్స్, బగ్.
మరేం ఫర్వాలేదు.
మేం ఆ తవ్విన ప్రదేశాన్ని స్వాధీనం చేసుకుని తుపాను వచ్చేలోగా తిరిగి వచ్చేస్తాం.
నువ్వు బాగానే ఉన్నావు కదా?
ఖచ్చితంగా.
-మర్చిపోవద్దు… -నా మంచం సర్దుకోవాలి. మర్చిపోను.
ఆ గ్రిల్డ్ చీజ్ చూడటానికి అద్భుతంగా ఉంది.
స్కూలులో ఊహాజనితమైన లంచ్ ఏర్పాటు చేయడానికి అసలు కారణం
మనం ఒంటరితనం ఫీల్ అవ్వకూడదని,
కానీ నిజానికి, ఇది మన సొంత ఊరికి ఎంత దగ్గరగా ఉంటే, నేను దానిని అంతగా మిస్ అవుతుంటాను.
సరే. నిన్ను నవ్వించడానికి నా దగ్గర ఒక జోక్ ఉంది. ఇది విను.
ఎలియన్స్ మన సౌర కుటుంబానికి ఇంకా ఎందుకు రాలేదు?
వాళ్లు రివ్యూలు చదివారు. వన్ స్టార్.
మొదటగా, "దాన్ని చెక్ చేయాలి" అంటారా?
రెండో విషయం, పదమూడేళ్ల వయస్సులోనే మీ నాన్న చెప్పే జోకులు నీకెలా తెలుసు?
నిన్ను నవ్వించానుగా.
నిన్ను చూసి నవ్వుతున్నాను. నీ జోక్ గురించి కాదు.
కానీ ప్రయత్నించినందుకు థాంక్స్.
నువ్వు ఎప్పుడూ ఇంత ఆశావాదిగా ఎలా ఉండగలవు?
అది ఒక ఛాయిస్, అనుకుంటా.
నిన్ను ఒక విషయం అడగచ్చా?
అడుగు.
నీ తల్లిదండ్రులపై ఎప్పుడైనా అసహనం వ్యక్తం చేశావా?
-ఎప్పుడూ చేస్తూనే ఉంటా. -కేసీ.
సారీ.
అంటే, వాళ్లు మనల్ని ఇక్కడికి తీసుకువచ్చినందుకు నువ్వు ఎప్పుడైనా అసహనం వ్యక్తం చేశావా?
కొన్నిసార్లు నేను ఒక లగేజ్ అనిపిస్తుంది.
లేదా మాట్లాడే మొక్కని అనిపిస్తుంది.
చూడు, మనం ఏం చేస్తున్నామో నేను అర్థం చేసుకోగలను,
ఇది చాలా ముఖ్యమైన పని, కానీ నేను తాజా గాలిని ఇంకా పరిగెత్తడాన్ని మిస్ అవుతున్నాను.
నా ఫ్రెండ్స్ ని మిస్ అవుతున్నాను.
నేను నీ ఫ్రెండ్ ని.
నాకు తెలుసు. నేను సొంత ఇంటిని మిస్ అవుతున్నాను. అంతే.
చూడు, నీ కంటే ఎక్కువగా నాకు కూడా ఇక్కడ ఉండాలని లేదు.
కానీ, అంటే, మనం ఏం చేయగలం?
నాకు తెలుసు. సారీ.
నేను ఏం ఆలోచిస్తున్నానో తెలుసా?
మనం వాస్తవాన్ని గ్రహించి, ఉన్నదానిని సద్వినియోగం చేసుకోగలమేమో.
బహుశా నువ్వు సరిగ్గా చెప్పావు.
పాట రెండవ భాగంలో కోరస్ గురించి నాకు ఒక ఆలోచన వచ్చిందనుకుంటా,
మనం దానిని తరువాత రికార్డు చేద్దాం.
మనం నిండు చందమామని తదేకంగా చూద్దాం
ఎవరూ లేని ఏకాంతంలో నువ్వూ నేనూ గడుపుదాం
ఆ వెలుగులో, మనం కూడా మెరుస్తాం
ఆగు, మనం బంగారు వన్నె గలవాళ్లం
ఇంక మనం పాలపుంతని అనుసరించగలం
మనతో ఆడటానికి నక్షత్రాలు వస్తానంటున్నాయి
మరో రోజు వెలుగుని మనం అందుకుందాం
అందుకే ఆగిపో, మనం దాదాపు ఇంటిని చేరుకున్నాం
రెండో భాగాన్ని కోరస్ లా పాడు.
ఒకటి, రెండు, మూడు, నాలుగు.
తారామండలంలో
మన కలల పటాన్ని గీద్దాము
అది అస్పష్టంగా ఉండచ్చు, కానీ చీకటి రాత్రిలో మనం దానిని స్పష్టంగా చూడచ్చు
మన ఉద్దేశాలు, కోల్పోయిన అనుబంధాలు
మనం కేవలం అలా తేలిపోతున్నాము
ఎంతో సజీవంగా ఉన్నామనుకుంటూ అవును, మనం ఎగిరిపోతున్నాము
మనం నిండు చందమామని తదేకంగా చూద్దాం ఇక్కడ ఎవరూ లేరు నువ్వూ నేను తప్ప
ఆ వెలుగులో, మనం కూడా మెరుస్తాం ఆగు, మనం బంగారు వన్నె గలవాళ్లం
ఇంక మనం పాలపుంతని అనుసరించగలం
మనతో ఆడటానికి నక్షత్రాలు బయటకొస్తున్నాయి
-మరో రోజు వెలుగు -కేసీ?
ఆగు, మనం దాదాపు ఇంటికి చేరుకున్నాం
కేసీ! కేసీ…
కేసీ?
స్టార్ట్ స్టాప్
ఓహ్, లేదు.
క్రికెట్, ఇది డి కేటగిరి.
ఢీ కొనడానికి సిద్ధంగా ఉండండి. మెయిన్ హబ్. వెంటనే!
-కిటికీ అద్దాలు పైకెత్తు. -అలాగే.
-బ్యాకప్ జనరేటర్ ని ప్రారంభించు. ఎయిర్ లాక్స్ మూసేయి. -మూసేస్తున్నా.
ఎయిర్ లాక్స్ మూతబడుతున్నాయి.
మూతపడ్డాయి.
వెదర్ రోవర్ కి ఏం అయింది? అది మనల్ని ఎందుకు హెచ్చరించలేదు?
అది రీడింగ్స్ ని ప్రసారం చేసే లోగానే ధ్వంసం అయిపోయి ఉంటుంది.
నీళ్లు, సోలార్, ఎకో, అన్నీ బాగున్నాయి.
మన హాబిటాట్ పూర్తిగా సీల్ అయిపోయింది.
ప్రమాదం చేరువలో ఉంది. ప్రమాదం చేరువలో ఉంది.
ఢీ కొనడానికి సిద్ధం కండి.
ఢీకొనడానికి సిద్ధం కండి.
హాబిటాట్ కంట్రోల్ సెంటర్
కనెక్షన్ తెగిపోయింది
భూమితో కమ్యూనికేషన్ ని మనం కోల్పోయాం.
సిగ్నల్ సామర్థ్యం సిగ్నల్ కోల్పోయింది
లేదు.
కేసీ హాబిటాట్ చీకటిగా ఉంది. మనం వాళ్లకి సాయపడాలి.
ఆగు, క్రికెట్. ఆక్సిజన్ తగ్గిపోతోంది.
డ్రోన్ బాగానే ఉంది.
అమ్మా, మనం డ్రైవ్ చేసుకుంటూ వెళ్లి వాళ్లు బాగున్నారేమో చూద్దామా?
బగ్, విను. రోవర్ బే డోర్ తెరుచుకోవడం లేదు, ఇంకా ఆక్సిజన్ కూడా లీక్ అవుతోంది.
నీటి నిల్వలు ప్రమాదకరంగా ఉన్నాయి. ఆ రోవర్ పని చేస్తుందో లేదో కూడా తెలియదు.
నీటి ప్రవాహాన్ని పునరుద్ధరించాలి
అలాగే గాలి పీల్చడం కోసం ఎలక్ట్రాలిసిస్ మెషీన్ ని మళ్లీ ప్రారంభించాలి.
ఈ వనరులు లేకపోతే, మనం చాలా సమస్యల్లో ఉంటాం.
వేరే వాళ్లకి సాయపడటానికి ముందు మన సంగతి మనం చూసుకోవాలి.
ప్రస్తుతానికి, ముందుగా మనం నీటి వ్యవస్థని పునరుద్ధరించాలి.
మన పరిస్థితిని చక్కదిద్దుకున్నాక, కేసీ మీద దృష్టి సారిద్దాం. సరేనా?
యాక్సెస్ ప్యానెల్ బయట ఉంది.
మనం అక్కడికి చేరుకోలేం. ఎయిర్ లాక్ తలుపులు బిగుసుకుపోయాయి.
మనం ఈ సొరంగం గుండా ఆ ప్యానెల్ ని చేరుకుని,
నీటి ప్రవాహాన్ని వేరే ఛానెల్ కి మళ్లిస్తే ఎలా ఉంటుంది?
మనిషి ప్రవేశించేంత పెద్దగా ఇది ఉండదు.
నేను చేయగలను. ఒక ఎలుక మాదిరిగా.
-షూట్. -క్రికెట్.
-మనం తనని బయటకు లాగాలి. -ఆగండి.
నేను బాగానే ఉన్నాను.
సరే.
యాక్సెస్ ప్యానెల్
నీటి ప్రవాహం మళ్లీ ప్రారంభించబడింది.
వాటర్ ప్రెజర్ స్థిరంగా అవుతోంది.
భూమి నుండి ఇంకా ఎలాంటి సమాచారం లేదు.
మరి ఆక్సిజన్ లీక్ సంగతి ఏంటి?
గార్డెన్ ఎయిర్ లాక్ ని మేము సీల్ చేసేశాము. అది అదుపులో ఉంది.
మరి అన్ని మొక్కలు చనిపోతే ఏంటి?
అది మన పనిని తీవ్రంగా దెబ్బతీస్తుంది, కానీ మనం బాగానే ఉంటాం.
కేవలం మళ్లీ మొక్కలు నాటి మొదటి నుండి మొదలుపెట్టాలి.
తరువాత సప్లయ్ డ్రాప్ నాటికి కొత్త మొక్కలు ఆర్డర్ చేయాలి.
కొత్త ఎకో సిస్టమ్ ని ఏర్పాటు చేయాలి.
ఇప్పుడు, మన సొంత భూమి పరిస్థితి అంత తేలికగా లేదు.
అవును. మొక్కలు ఆర్డర్ చేయడానికి మరొక భూమి లేదు.
మరి కేసీ?
వాళ్లు కూడా సరిగ్గా మనం చేసిన విధంగానే అన్ని ప్రక్రియలు చేసి ఉంటారు.
వాళ్లతో మాట్లాడటానికి కనీసం ఒక ప్రయత్నం చేద్దామా?
కమ్యూనికేషన్ల వ్యవస్థ పని చేయడం లేదు.
మనం సూర్యరశ్మిని కూడా కోల్పోతున్నాం.
కాబట్టి, మనం కరెంట్ సరఫరాని ఆపేసి, ప్రతి కిలోవాట్ విద్యుత్ ని ఆదా చేయాలి.
రేపు కలుద్దాం, బగ్.
గుడ్ నైట్, ఫ్రెండ్.
హేయ్.
అతను తిరిగి సిగ్నల్ ఇవ్వలేదు.
అతను ఎప్పుడూ సిగ్నల్ ఇచ్చేవాడు.
కేసీ బహుశా జోక్స్ చెబుతూ
వాళ్ల నాన్నతో కలిసి ఫ్లాష్ లైట్ లో చెస్ ఆడుతుంటాడు.
ఈ రోజు మన చేయి దాటిపోయింది. రేపు మనం ఏదో ఒకటి చేద్దాం, ప్రామిస్.
ఐ లవ్యూ, అమ్మా.
నక్షత్రాల వరకూ వెళ్లి వద్దామా?
నక్షత్రాల వరకూ వెళ్లి వద్దాం.
ఆక్సిజన్ లీక్ కనుక్కున్నాను. దాన్ని సీల్ చేశాను.
మొక్కలు బాగానే ఉన్నాయి, డ్రోన్స్ పాలినేట్ చేస్తున్నాయి.
మనం మరొక హాబిటాట్ కి డ్రైవ్ చేసుకుంటూ వెళ్లలేం. సారీ, క్రికెట్.
లోపలి తలుపు ఎలాగో తీయగలిగాను, కానీ రోవర్ లో వెళ్లడం అనేది కుదరని పని.
బే కెమెరాలో అది కనిపించడం లేదు. బలమైన గాలలు దానిని నెట్టేసి ఉంటాయి.
కాబట్టి, మనం లోపలే లాక్ అయిపోయాం.
హెచ్చరిక. ఆక్సిజన్ లీక్ తెలిసింది.
వేరే హాబిటాట్ లో ఎక్కువ ఆక్సిజన్ లీక్స్ ఉన్నట్లు లైఫ్ సపోర్ట్ చూపిస్తోంది.
-క్లిష్టంగా ఉందా? -ఇంకా లేదు.
డ్రోన్ పరిస్థితి ఏంటి?
ఇప్పుడు ఆ విషయం దేనికి?
అంటే, అవి బాగున్నాయో లేదో కనీసం మనం చూడనక్కర లేదా?
బగ్, మన దగ్గర ఉన్నది ఒకే ఒక్కటి. దానికి ప్రత్యామ్నాయం కూడా మన దగ్గర లేదు.
-మనం తవ్వకాల ప్రదేశాన్ని పరిశీలించాలి. -మనం దానిని తరువాత పరిశీలిద్దాం.
అవునా, మ్యాక్స్? అంటే, వాళ్ల ఆక్సిజన్ గురించే నా ఆందోళన.
నాకు ఇది అర్థమయింది.
అమ్మా, నేను ఈ పని చేయగలను.
అది ఒకే దెబ్బకి పరిష్కారం అయిపోతుంది.
-క్రికెట్… -అతను నా బెస్ట్ ఫ్రెండ్.
లిఫ్ట్ ఆఫ్ ప్రారంభించబడింది.
బాగా చేశావు, బగ్.
దాదాపు వచ్చేశాం.
నీ క్షితిజాన్ని చూసుకో.
రేంజ్ హెచ్చరిక. డ్రోన్ కి ట్రాన్స్ మిషన్ కావడం లేదు.
పరిస్థితి క్లిష్టంగా ఉంది. డ్రోన్ ఆఫ్ లైన్ అయింది.
లేదు!
ఆ పరికరానికి ప్రత్యామ్నాయం కూడా లేదు, అమహ్లే. అది పోయింది.
అది మూర్ఖత్వం. సారీ.
ఎయిర్ లాక్ పాడవ్వడంతో మనం లోపల ఇరుక్కుపోయాం,
ఇక ఇప్పుడు డ్రోన్ లేకపోవడంతో మనం ఏమీ చూడలేకుండా ఉన్నాం.
-మనం ఇంక ఎలాంటి రిస్కులు తీసుకోలేం. -మన విషయం గురించే మనం ఆలోచించాలి. అంతే.
మనం ఆలోచించవలసింది ఇలా కాదు.
ఈ మొత్తం ప్రయోగం, మీరు నాకు నేర్పించిన దాన్ని బట్టి
మనం మార్స్ గ్రహం మీద ఉండటానికి కారణం మానవాళికి సాయపడటం కోసం.
జనం ప్రాణాలు కాపాడటం కోసం ఒక ప్రాణాధారాన్ని సృష్టించడం మన లక్ష్యం.
ప్రతి చిన్న పని ప్రభావాన్ని చూపుతుంది. అవునా?
-అవును. -అది నిజం.
అయితే, ఇప్పుడు, అక్కడ కొంతమంది మనుషులు ఉన్నారు.
కేసీ తిరిగి సిగ్నల్ ఇవ్వడం లేదు. వాళ్లకి ఆక్సిజన్ అయిపోయి ఉంటే ఏంటి పరిస్థితి?
వాళ్లకి ఏదైనా అవసరం ఉందేమోనని మనం తెలుసుకోవాలి.
క్రికెట్.
నిజంగానా? మనం కనీసం ప్రయత్నం కూడా చేయమా?
మనమే ఆ పరిస్థితిలో ఉంటే ఏంటి? నేనే ఆ పరిస్థితిలో ఉంటే ఏంటి?
మీరు నన్ను కాపాడటానికి రారా?
బగ్, రోవర్ పాడయిపోయింది.
మనం ఎయిర్ లాక్ పాడయిపోయి లోపల లాక్ అయిపోయి ఉన్నాం.
మనం ఎలా సాయం చేయగలం అంటావు?
మనం నడుద్దాం.
మన దగ్గర ఉన్న ఆక్సిజన్ సరఫరా.
అక్కడికి చేరుకోవడానికి ఆరున్నర గంటలు పడుతుంది.
అంతవరకే సరిపోతుంది. కానీ అది ఒక వైపు ప్రయాణానికే వస్తుంది.
పాడయిపోయిన మెయిన్ ఎయిర్ లాక్ ని మనం కష్టం మీద తెరిస్తే గనుక,
హాబిటాట్ లో ఉన్న గాలి అంతా పోతుంది.
దాన్ని మనం మళ్లీ మూయలేకపోతే, ఇంక మనం ఇక్కడికి తిరిగి రాలేము.
అమ్మా, నువ్వు ఈ పనిని చేయగలవు.
మనం ఇది సాధించగలం. మనం చేయగలమని నాకు తెలుసు.
డీప్రెజరైజేషన్ ప్రారంభించబడింది.
మామ్స్?
ఇది నమ్మలేకుండా ఉంది.
మనం అసలు వెళ్లనే లేదా?
అది నీకు తెలుసా?
లేదు!
నిజంగా తెలియదు.
క్రికెట్.
అసలు ఇప్పుడు ఇక్కడ ఏం జరుగుతోంది?
నువ్వు బాగానే ఉన్నావు. నువ్వు ఆందోళన పడ్డావా? అంటే, నేను…
నేను ఆందోళన పడ్డాను అనుకుంటా, కానీ నేను ఖచ్చితంగా చెప్పలేను.
ప్రస్తుతం నేను అన్ని రకాలుగా ఫీల్ అవుతున్నాను.
నాకు కోపంగా ఉంది కానీ సంతోషంగా కూడా ఉంది.
నిన్ను కలుసుకోవడం సంతోషంగా ఉంది.
నువ్వు బాగున్నందుకు చాలా సంతోషంగా ఉంది.
మీ పేరెంట్స్ ఎక్కడ?
వాళ్ల నుంచి వివరాలు సేకరిస్తున్నారు. మేము కూడా ఇప్పుడే ఈ విషయం తెలుసుకున్నాం.
నేను రోవర్ ని పద్నాలుగు నెలలు నడిపాను.
అది ఒక సిములేషన్. హైడ్రాలిక్స్ తో కూడిన ఒక స్టేషనరీ వీడియో గేమ్.
ఈ ప్రయోగం ఉద్దేశం ఏమిటంటే
మార్స్ గ్రహం మీద ఒత్తిళ్లతో ఒక కుటుంబం ఎలా మనుగడ సాగిస్తుందో తెలుసుకోవడం.
క్లిష్ట పరిస్థితిని ఆ కుటుంబం కలిసి ఎలా పరిష్కరిస్తుందో తెలుసుకోవడం.
నేను… మాకు అర్థమైంది అనుకుంటా.
నా మెదడు ప్రస్తుతం మొద్దుబారిపోయినట్లుంది.
మీరు సమయోచితంగా ప్రవర్తించారు, టీమ్ వర్క్ ని, మానవాళి పట్ల మీకు ఉన్న అంకితభావాన్ని చాటారు.
అన్ని ముఖ్యమైన ప్రయోగాలలో మీరు అద్భుతంగా రాణించారు.
మార్స్ లో నివాసం ఉండి, మానవాళి మనుగడను కొనసాగించడానికి మీలాంటి కుటుంబం మాకు అవసరం.
మేము వెళ్లకూడదు అనుకుంటే ఏంటి?
మార్స్ ఒక లైఫ్ బోట్ కాదు. అది ఒక పాఠం.
మేము కార్బన్ న్యూట్రల్, జీరో వేస్ట్ జీవితాన్ని పద్నాలుగు నెలల పాటు గడిపాము.
ఈ మొత్తం కాలంలో అసలైన త్యాగం ఏమిటంటే, ఒంటరితనం.
మనం శుభ్రంగా జీవించడం కోసం మార్స్ వరకూ వెళ్లడం దేనికి?
మనం అలాంటి పనులన్నీ ఈ భూమి మీదనే చేస్తే,
మన రెండు గ్రహాలకు కూడా మేలు జరుగుతుంది.
మనం కలిసికట్టుగా మన భూగోళాన్ని కాపాడుకోవచ్చు. మనకి లైఫ్ బోట్ అవసరం ఉండదు.
క్రికెట్ జూన్, గత ఇరవై నాలుగు గంటల్లో నువ్వు చేసిన పని
మా అందరికీ కూడా ఒక పాఠం అయింది.
నువ్వు పుట్టుకతోనే నాయకురాలివి.
నేనా?
అవును. నువ్వే.
నువ్వు ఇక్కడే నీ పనిని చేయి.
మేము మార్స్ లైఫ్ బోట్ ప్రయోగంతో ముందుకు సాగుతాం.
అది మీకు అవసరం పడకూడదని ఆశిస్తాను.
మనం మొదలుపెట్టడానికి ముందు మరొక్క విషయం.
-ఇప్పుడు టైమ్ ఎంత అయింది? -మధ్యాహ్నం మూడు గంటలు.
ఇంకా టైమ్ ఉంది.
కేసీ, నీ దగ్గర సీక్వెన్సర్ ఉందా?
ఉంది.
అవును, మనం గాలిలో ఎగరబోతున్నాం నిండు చందమామని తదేకంగా చూద్దాం
ఇక్కడ ఎవరూ లేరు నువ్వూ నేనూ తప్ప ఈ వెలుగులో, మనం కూడా మెరుస్తున్నాం
ఆగు, మనం బంగారు వన్నె గలవాళ్లం
మనం పాలపుంతని అనుసరిద్దాం
మన కోసం నక్షత్రాలు ఆడుకోడానికి వస్తున్నాయి మరొక రోజు వెలుగుని మనం పొందుదాం
కాబట్టి ఆగు, మనం దాదాపు ఇంటికి చేరుకున్నాం
నిండు చందమామ
ఆగు, మనం దాదాపు ఇంటికి చేరుకున్నాం
తెలుగు అనువాదం: సతీశ్ కుమార్